CELEX: 62009CN0082
Language: lt
Date: 2009-02-25 00:00:00
Title: Byla C-82/09: 2009 m. vasario 25 d. Symvoulio tis Epikrateias (Graikija) pateiktas prašymas priimti prejudicinį sprendimą byloje Dimos Agios Nikalaos Kritis prieš Ypourgos Agrotikis Anaptixis kai Trofimon

1.5.2009   
            
            
               LT
            
            
               Europos Sąjungos oficialusis leidinys
            
            
               C 102/14
            
         2009 m. vasario 25 d.Symvoulio tis Epikrateias (Graikija) pateiktas prašymas priimti prejudicinį sprendimą byloje Dimos Agios Nikalaos Kritis prieš Ypourgos Agrotikis Anaptixis kai Trofimon
   
   (Byla C-82/09)
   2009/C 102/24
   Proceso kalba: graikų
   
      Prašymą priimti prejudicinį sprendimą pateikęs teismas
   
   Symvoulio tis Epikrateias
   
      Šalys pagrindinėje byloje
   
   
      Ieškovė: Dimos Agios Nikalaos Kritis
   
      Atsakovė: Ypourgos Agrotikis Anaptixis kai Trofimon
   
      Prejudiciniai klausimai
   
   
               1.
            
            
               Ar miško ir miško žemės apibrėžimas, pateiktas Reglamento Nr. 2152/2003 3 straipsnio a ir b punktuose, taikomas ir srityse, užtikrinančiose miškų ir miško žemės, remiantis pirmiau pateiktu jų apibrėžimu, apsaugą ir valdymą bendrai, t. y. srityse, kurių aiškiai nereglamentuoja nagrinėjamas reglamentas, tačiau kurios vis dėlto numatytos nacionalinėse teisės sistemose?
            
         
               2.
            
            
               Jeigu atsakymas į pirmąjį klausimą teigiamas, ar leidžiama nacionalinėse teisės sistemose miškais ir miško žeme pripažinti žemę, kuri nėra nei miškas, nei miško žemė Reglamento Nr. 2152/2003 3 straipsnio a ir b punktų prasme?
            
         
               3.
            
            
               Jeigu atsakymas į antrąjį klausimą teigiamas, t. y. nacionalinėse teisės sistemose mišku ir miško žeme leidžiama laikyti žemę, kuri nėra nei miškas, nei miško žemė Reglamento Nr. 2152/2003 3 straipsnio a ir b punktų prasme, ar toks apibrėžimas gali skirtis nuo apibrėžimo pagal minėtą reglamentą, tiek kalbant apie reglamente nurodytas miško ir miško žemės sąvokos sudedamąsias dalis, tiek apie galimų bendrų su nurodytosiomis reglamente sudedamųjų dalių dydžio skaitinius rodiklius? Ar vis dėlto tokiame nacionalinėse teisės sistemose pateikiamame apibrėžime gali būti nurodomos kitokios miško ir miško žemės sudedamosios dalys nei nurodytosios reglamente, tačiau bendrus su reglamentu duomenis leidžiama pateikti naudojantis ne skaitiniais rodikliais, o jeigu vis dėlto naudojami skaitiniai rodikliai – jie negali skirtis nuo pateiktųjų reglamente?